คิซากิ เอริ

คิซากิ เอริ (妃 英理; Eva Kadan) เป็นตัวละครจากมังงะเรื่อง ยอดนักสืบจิ๋วโคนัน โดยในฉบับภาษาอังกฤษหรือ Case Closed ใช้ชื่อว่า อีวา คาดัน (Eva Kadan) ให้เสียงพากย์เวอร์ชันภาษาญี่ปุ่นโดย การะ ทากาชิมะ ให้เสียงพากย์เวอร์ชันภาษาอังกฤษโดย จูลี่ เมย์เฟลด์ และผู้แสดงนำในฉบับภาพยนตร์และทีวีซีรีส์คือ โอสึกะ เนเน่ นักแสดงหญิงชาวญี่ปุ่น

**ประวัติ**
คิซากิเป็นแม่ของโมริ รัน และเป็นภรรยาของโมริ โคโกโร่ เอริแยกกันอยู่กับโคโกโร่แต่ไม่หย่ากัน หลังจากนั้นรันจึงอยู่กับโคโกโร่ที่ลาออกจากตำรวจมาเป็นนักสืบเอกชน ส่วนเอริได้กลายเป็นทนายที่มีชื่อเสียง มีฉายาว่า "ราชินีแห่งวงการกฎหมาย" เนื่องจากไม่เคยแพ้คดีเลยแม้แต่ครั้งเดียว
เหตุการณ์ปัจจุบันเอริยังคงใส่แหวนแต่งงาน และรันยังคงหาวิธีให้ทั้งคู่กลับมาคืนดีกัน เอริไม่ชอบนิสัยแย่ ๆ หลายอย่างของโคโกโร่ อย่างขี้เมาและเจ้าชู้  แต่ลึก ๆ ยังคงรักและห่วงใยโคโกโร่ และมักจะทดสอบว่าโคโกโร่เป็นเหมือนกันหรือไม่
เอริและโคโกโร่เป็นเพื่อนร่วมชั้นกันมาตั้งแต่เด็กเหมือนชินอิจิกับรัน แต่ต่างกันตรงที่ทั้งคู่มักทะเลาะกันตลอด ต่อมาพอวัยรุ่นก็เริ่มชอบพอกัน ด้วยความต่างที่ว่าเอริเป็นจอมอัจฉริยะส่วนโคโกโร่เป็นจอมทะลึง รันเชื่อว่าเหตุผลที่เอริต้องออกจากบ้านคือเธอโกรธเคืองที่ในระหว่างเธอถูกจับเป็นตัวประกัน โคโกโร่กลับยิงปืนไปพลาดโดนขาของเอริเข้า จากนั้นทั้งคู่ก็ทะเลาะกันแล้วเอริก็ย้ายออกจากบ้าน แต่เอริเข้าใจเหตุผลที่โคโกโร่ยิงเธอในวันนั้น เอริได้ให้เหตุผลว่าเธอโกรธหลังจากนั้นที่เธอทำอาหารเพื่อเป็นการขอบคุณที่ช่วยชีวิต แต่กลับถูกต่อว่าเรื่องฝีมือการทำอาหาร ซึ่งเป็นหนึ่งในกี่อย่างสิ่งที่เธอทำได้แย่ ทั้งคู่จึงทะเลาะกันและเอริก็ย้ายออกจากบ้าน รันคอยวางแผนให้ทั้งคู่มาพบกันและวางแผนให้ปรับความเข้าใจกัน แต่ทุกครั้งทั้งคู่ก็ยังไม่คืนดีกันอยู่ดี ในระหว่างการสืบคดีทั้งคู่ก็จะทั้งทะเลาะและร่วมมือกัน
สมัยมัธยมที่โรงเรียนเทตัน เอริกับ มีเพื่อนสนิทและเพื่อนร่วมห้อง คุโด้ ยูกิโกะ ที่ต่อมาเป็นแม่ของชินอิจิ  เอริและยูกิโกะเป็นสองนักเรียนสาวที่เป็นที่รู้จักของคนทั่วไป ยูกิโกะเป็นเด็กสาวหน้าตาสวยน่ารัก ร่าเริง มีความสามารถทางการแสดง เป็นนางเอกภาพยนตร์ที่โด่งดังตั้งแต่เรื่องแรก ได้รับฉายาว่า เจ้าหญิงแห่งเทตัน ส่วนเอริเป็นเด็กสาวทั้งสวยทั้งเฉลี่ยวฉลาด เรียนเก่งระดับสามารถเคลียร์ข้อสอบเข้ามหาวิทยาลัยได้ทุกข้อ มีฉายาว่า ราชินีแห่งเทตัน หรือราชินีแห่งความเฉลี่ยวฉลาด ทั้งคู่ได้ลงประกวด มิสเทตัน โดยใช้คะแนนโหวตเป็นการตัดสิน แต่ผลคือเสมอเนื่องจากคะแนนสุดท้ายอยู่กับโคโกโร่ที่มาสาย
ต่อมาเมื่อเอริและยูกิโกะซักว่าโคโกโร่เขียนชื่อใคร โคโกโร่ตอบไปว่าเขียนชื่อของเอริ เพราะเข้าใจว่า มิสเทตัน มาจากคำว่า mistake จึงเลือกเอริ เป็นเหตุทำให้เอริโกรธมาก 

**บุคลิก**
มีความเฉลี่ยวฉลาดและสุขุมต่างจากโคโกโร่ มีสายตาที่เฉียบคมในการมองเห็นรายละเอียดเมื่ออยู่ในเหตุการณ์อาชญากรรม มักตั้งข้อสงสัยและเข้าช่วยโคโกโร่และตำรวจสืบสวนคดี และหลายครั้งที่ ๆ เข้าไปอยู่ในเหตุการณ์คดีฆาตกรรมก็มักจะคลี่คลายคดีได้หรือเหตุการณ์ได้อย่างรวดเร็ว สามารถพิสูจน์ได้ว่านอกจากพิสูจน์ความจริงทางกฎหมายได้แล้ว เธอยังไขคดีได้ด้วยเช่นกัน การไล่ตอนให้ต้องสงสัยจนมุมในรูปแบบของทนาย เป็นที่เกรงของตำรวจและคนในวงการกฎหมาย 
ทางด้านการเป็นทนาย เธอเป็นทนายที่เชื่อใจลูกความและพยายามเต็มที่เพื่อจะพิสูจน์ลูกความบริสุทธิ์ และในทุกครั้งเธอก็พลิกคดีที่น่าจะแพ้ให้ชนะได้ 
เอริเป็นคนที่เด็ดขาดและค่อนข้างดุ โคโกโร่ก็กลัวเป็นบางครั้ง ในตอนเด็ก ชินอิจิก็เคยโดนดุหลายครั้งที่ชวนรันไปเล่น ทำให้ชินอิจิกลัวฝังใจมาถึงปัจจุบัน บ่อยครั้งการไขคดีของเธอได้ความช่วยเหลือจากโคนัน ในทีแรกเอริสงสัยในตัวโคนัน แต่ต่อมาก็ไม่ติดใจอะไร เพราะเข้าใจว่าโคนันคงเป็นเด็กที่ฉลาดเกินวัย ส่วนโคนันก็ยอมรับในความฉลาดและความช่างสังเกตของเอริ เขาทำอะไรต้องระวังเธอจะสงสัย
เอริเป็นคนสวย ตอนสมัยวัยรุ่นเธอและยูกิโกะถือว่าเป็นนักเรียนหญิงที่สวยที่สุดในโรงเรียน ปัจจุบันก็ยังที่สนใจ เป็นทนายที่ทั้งสวยและเก่ง มีชายหนุ่มหลากวัยมาสนใจ แต่เธอก็ไม่รับสัมพันธ์เพราะยังรอที่จะคืนดีกับโคโกโร่
เธอมีทักษะพื้นฐานของยูโดที่โคโกโร่เคยสอนให้  ชอบเย็บปักถักร้อย แต่ไม่มีฝีมือด้านทำอาหาร

**ความสัมพันธ์**

**ครอบครัว**
 โมริ โคโกโร่
เอริและโคโกโร่เป็นเพื่อนร่วมชั้นกันมาตั้งแต่เด็กและมักทะเลาะกัน ต่อมาพอวัยรุ่นก็เริ่มชอบพอกันทั้งที่ทะเลาะกันตลอด เมื่อแต่งงานกันด้วยนิสัยขี้เมาและชวนทะเลาะของโคโกโร่จึงทำให้ทั้งคู่ก็ทะเลาะกันตลอด เมื่อเอริออกจากบ้าน เธอก็ยังรอคอยให้โคโกโร่มาขอโทษและจะได้รับไปคืนดีกัน ถ้าโคโกโร่ให้ความสนใจและดีกับเธอ เธอก็จะเริ่มมีความหวังอีกครั้ง แต่สุดท้ายก็มีเหตุการณ์มาทำให้ต้องทะเลาะกันอีก จากตอนความรักของทนายคิซากิ เธอยังคงจดจำเรื่องราวดีๆ เธอและโคโกโร่ต่างแต่งตัวรอเพื่อจะมาคืนดีกันในวันครบรอบวันออกเดทครั้งแรก- โมริ รัน
ครอบครัวโมริ

**เพื่อน**
 คุโด้ ยูกิโกะ
เพื่อนสนิท เพื่อนร่วมห้อง และคู่ปรับด้านความสวย เก่งและโด่งดัง เอริจังและยูกิจังเป็นสองนักเรียนสาวที่เป็นที่รู้จักของคนทั่วไป ยูกิโกะเป็นเด็กสาวหน้าตาสวยน่ารัก ร่าเริง มีความสามารถทางการแสดง เป็นนางเอกภาพยนตร์ที่โด่งดังตั้งแต่เรื่องแรก ได้รับฉายาว่า เจ้าหญิงแห่งเทตัน ส่วนเอริเป็นเด็กสาวทั้งสวยทั้งเฉลี่ยวฉลาด เรียนเก่งระดับสามารถเคลียร์ข้อสอบเข้ามหาวิทยาลัยได้ทุกข้อ ได้รับทุนจากฮาร์วาร์ดตั้งแต่อายุ 16 มีฉายาว่า ราชินีแห่งเทตัน ท้งคู่ต้องมาขับเคี่ยวในการแข่งขันมิสเทตัน แต่สุดก็เสมอกัน 
ต่อมา ยูกิโกะ แต่งงานกับ คุโด้ ยูซากุ มีบุตรชาย ชื่อ ชินอิจิ ส่วน เอริ แต่งงานกับ โมริ โคโกโร่ เพื่อนร่วมชั้นมัธยมเทตัน มีบุตรสาว ชื่อ รัน เนื่องจากแม่ของทั้งสองเป็นเพื่อนสนิทกัน ชินอิจิและรันจึงสนิทสนมกันมาก แต่เอริก็คอยดุชินอิจิในเวลาที่พารันไปเที่ยวเล่น หลังจากยูกิโกะไปอาศัยอยู่ต่างประเทศ ทั้งคู่ก็ได้กลับมาพบกันอีกครั้งในตอน ปริ๊นเซสที่คล้ายกัน ทั้งคู่ก็ยังได้คำชื่นชมด้านความสวยและความเก่งไม่แพ้กัน โดยเฉพาะการร่วมกันคลี่คลายคดี- คุริยามา มิโดริ
เลขาประจำสำนักงาน และเป็นคนสนิทของคิซากิ เอริ เธอรู้ว่าคิซากิ เอริ ชอบพูดประชดประชันเหมือนไม่สนใจโมริ โคโกโร่ แต่แท้ที่จริงแล้วเป็นห่วง

**คู่ปรับ**
 คุโจ เรโกะ
การว่าความในชั้นศาลของเอริที่นำเสนอในการ์ตูนแอนิเมะ ล้วนเป็นคดีโคโกโร่และโคนันเข้าไปช่วยไขคดีทั้งหมดเป็นคดีที่ทนายคิซากิ เอริ ต้องขับเคี่ยวกับอัยการ คุโจ เรโกะ ที่มีฉายาว่า มาดอนน่าแห่งกรมอัยการ ซึ่งอัยการคุโจ เรโกะ ก็ยังไม่สามารถทำลายสถิติไม่เคยแพ้ของคิซากิ เอริ จากการต่อสู้กันในชั้นศาลรวม 4 ครั้ง คุโจ เรโกะ ยังไม่สามารถเอาชนะ คิซากิ เอริ ได้ มีเพียง ศึกในศาลภาค 3 พยานที่เห็นเหตุการณ์คืออัยการ (ตอนพิเศษ 1 ชั่วโมง)  เท่านั้น ที่คิซากิร่วมมือคุโจ เรโกะ เปิดโปงความผิดของฝ่ายจำเลย

**สัตว์เลี้ยง**
 โกโร่จัง
แมวพันธุ์รัสเชียนบลู ซึ่งเป็นสัตว์เลี้ยงที่ไม่ห่างจากตัวเธอ โกโร่ มาจาก โคโกโร่ เพราะเห็นว่าโกโร่มีลักษณะบางอย่างคล้ายโคโกโร่ 

**ตอนที่ปรากฏตัว**

**หนังสือการ์ตูนมังงะ**
 เล่ม 11 : File 105 คนสำคัญ (An Important Person!?)- เล่ม 11 : File 106 รอยบนอาวุธ (The Weapon of the Crime)- เล่ม 11 : File 107 ปริศนา 2 อย่าง (The Two Mysteries)- เล่ม 14 : File 131 รูปมันฟ้อง (Found the Photo
) (Background)- เล่ม 17 : File 163 อุบาย 3 อย่าง (The Lost Weapon)- เล่ม 17 : File 164 อาวุธหนี (How Could I Forget?)- เล่ม 17 : File 165 ลืมได้ไง (What Should We Do!?)- เล่ม 23 : File 225 พ่อมดจอมวางแผน (Gray Planner) (Background)- เล่ม 24 : File 236 ที่สุดของใจ (From the Bottom of the Heart)- เล่ม 27 : File 263 เคาะสนิม (A Taste of His Own Medicine)- เล่ม 27 : File 264 พยานคนสำคัญ (An Important Witness)- เล่ม 27 : File 265 หักใจ (Unwavering Resolve...)- เล่ม 28 : File 276 คนมุสา (The Client Full of Lies) (Background)- เล่ม 37 : File 373 การเลือกของโคโกโร่ 1 (Kogoro's Choice 1) - เล่ม 37 : File 375 การเลือกของโคโกโร่ 2 (Kogoro's Choice 2) (Flashback)- เล่ม 37 : File 375 การเลือกของโคโกโร่ 3 (Kogoro's Choice 3)- เล่ม 39 : File 401 ผู้ว่าจ้างตัวน้อย (A Small Client) (Background) - เล่ม 40 : File 413 ความผิดพลาดครั้งใหญ่ของโคโกโร่ (Kogoro's Big Mistake)- เล่ม 41 : File 414 คุณแม่เป็นคู่ปรับกันหรือนี่ !? (Mama's Rival!?)- เล่ม 41 : File 415 เสียงปืนที่น่าสงสัย (Suspicious Gunshot)- เล่ม 41 : File 416 ไนท์บารอนเนสออกโรง ! (The Night Baroness Appears!)- เล่ม 45 : File 463 การแก้แค้นของฮิเดโยชิ (Hideyoshi's Counterattack) (Background)- เล่ม 45 : File 464 สังหรณ์ใจ (A Strange Feeling...) (Background)- เล่ม 45 : File 465 ทางลัดบนท้องฟ้า (A Back-Street in the Sky) (Background)- เล่ม 49 : File 507 ทางไปโรงเรียนเป็นความลับ 2 The Secret Path to School 2 (Background)- เล่ม 50 : File 511 การชุมนุมที่ตึงเครียด (The Uptight Group Date)- เล่ม 50 : File 513 การแข่งขันที่น่าเบื่อ (A Boring Game) (Background)- เล่ม 51 : File 528 รัสเชี่ยนบลู (Russian Blue) (Background)- เล่ม 51 : File 529 ถึงจะโกโร่เหมือนกัน!? (Goro is Goro!?)- เล่ม 55 : File 571 เช้าตรู่ (Dawn) (Flashback)- เล่ม 55 : File 572 กลางวันแสก ๆ (Broad Daylight) (Flashback) - เล่ม 55 : File 574 เรื่องลับๆของคิซากิ เอริ 1 (The Secret of Eri Kisaki 1)- เล่ม 55 : File 575 เรื่องลับๆของคิซากิ เอริ 2 (The Secret of Eri Kisaki 2)- เล่ม 59 : File 610 เสียง (Sound)- เล่ม 59 : File 611 ศพที่ลอยกลางอากาศ (The Flying Corpse)- เล่ม 59 : File 612 ฟิสิกส์กับข้อแก้ต่าง (Mechanics and the Alibi)- เล่ม 62 : File 643 ปีกของอิคารัส (Wings of Icarus)- เล่ม 62 : File 644 เทคนิคลับ (Retaliation)- เล่ม 62 : File 645 ลูกฟลุค (Accidental Hit)- เล่ม 68 : File 709 คราวเคราะห์ของคิซากิ เอริ (Eri Kisaki's Misfortune)- เล่ม 68 : File 710 ทำให้ขึ้นแล้วลง? (Raise and Lower?)- เล่ม 68 : File 711 วันเกิดที่สุดแสนวิเศษ(The Best Birthday)- เล่ม 69 : File 727 แฮปปี้ ไวท์เดย์ (Happy White Day)- เล่ม 74 : File 776 ไหกับแมว (The Vase and the Cat) (Background)- เล่ม 75 : File 793: ไปรเวทอาย (Private Eye) (Background)- เล่ม 81 : File 856: สืบชู้สาว (Adultery Investigation)- เล่ม 81 : File 858: การสันนิษฐานคดีที่ไม่สมเหตุสมผล (A Problematic Deduction)- เล่ม 82 : File 865: ไทอิ เจ้าแมวสามสี (Taii the Calico Cat) (Background)- เล่ม 83 : File 882: ความทรงจำสีน้ำทะเล (Memories of Light Blue) (Background) - เล่ม 84 : File 888: งานน้ำชาสุดเครียด (The Tense Tea Party)  
*เล่ม 87 : File 921 รัน GIRL (ครึ่งแรก) (Note: Flashback)
*เล่ม 87 : File 922 รัน GIRL (ครึ่งหลัง) (Note: Background)- เล่ม 93 : File 984: เอริหลายคน (Eri Multiplies) - เล่ม 93 : File 985: เอริหนีไม่ได้ (Eri Can't Escape)- เล่ม 93 : File 986: เอริ SOS (Eri's SOS)- เล่ม 103 : File 1094 การพบเจอโดยบังเอิญ (A Coincidental Meeting)- เล่ม 103 : File 1095 รหัสลับทั้งสาม (The Three Codes)- เล่ม 103 : File 1096 ความลับของสี่เหลี่ยม (The Secret of the Square)- เล่ม 107 : File 1141  การนัดเจอลับๆของโคโกโร่ (Kogoro's Secret Meeting)- เล่ม 107 : File 1142 คนโกหกคือ...? (The Liar is...?)- เล่ม 107 : File 1143 เหมือนกับควัน (Like Smoke)

**การ์ตูนแอนิเมะ**

**ภาพยนตร์อนิเมะ**
 มูฟวี่ 2 : The Fourtheen Target คดีฆาตกรรมไพ่ปริศนา (1998)- มูฟวี่ 4 : Captured In Her Eyes คดีฆาตกรรมนัยน์ตามรณะ (2000)- มูฟวี่ 8 : Magician Of The Silver Sky มนตราแห่งรัตติกาลสีเงิน (2004)- มูฟวี่ 9 : Strategy Above The Depths ยุทธการเหนือห้วงทะเลลึก (2005) (ฉากหลัง)- มูฟวี่ 10 : The Private Eyes Requiem บทเพลงมรณะแด่เหล่านักสืบ (2006)- มูฟวี่ 15 : Quarter Of Silence 15 นาทีเฉียดวิกฤติมรณะ (2011) (ฉากหลัง)- มูฟวี่ 22 : Zero The Enforcer ปฏิบัติการสายลับเดอะซีโร่ (2018)- มูฟวี่ 26 : Black Iron Submarine มฤตยูใต้น้ำทมิฬ (2023) (กล่าวถึง)

**ฉบับคนแสดง**
ในฉบับคนแสดง คิซากิ เอริ รับบทโดย โอซึกะ เนเนะ
ทีวีซีรีส์- 2011 The Court Murder Case Behind Closed Doors! Episode 3 : Expose the Hostess' Murder Trick ไลฟ์ แอ็กชั่น ซีรีส์ ตอน ฆาตกรรมซ่อนเงื่อนสาวบาร์มินต์โรส
ภาพยนตร์โทรทัศน์- 2011 จดหมายท้าทายถึงคุโด้ ชินอิจิ ปริศนาเทวาวิหคในตำนาน

**ตอนพิเศษ**
 OVA 2: 16 Suspects!? ผู้ต้องสงสัยทั้ง 16- Magic File 3: Mahjong Pieces and the Memories from Tanabata ไพ่นกกระจอกและความทรงจำจากทานามาตะ

**ชื่อในภาษาอื่น**
Japan 妃 英理
*US Eva Kadan
*France Eri Kisaki
*Germany Eri Kisaki
*Vietnam Eri Kisaki
*Saudi Arabia ماري/أري Ari/Mary  كيساكي Kisaki

**อ้างอิง**
 หนังสือการ์ตูน ยอดนักสืบจิ๋วโคนัน  (สนพ.วิบูลย์กิจ)-   Eri Kisaki  

**แหล่งข้อมูลอื่น**
   EdogawaConan.com +-  สยามโคนัน date=2011-02-02  -  โดนันวิกิ 
หมวดหมู่:ตัวละครในยอดนักสืบจิ๋วโคนัน
หมวดหมู่:ตัวละครที่เป็นนักยูโด
หมวดหมู่:ตัวละครที่เป็นนักกฎหมาย
หมวดหมู่:ตัวละครในบันเทิงคดีจากโตเกียว
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครหญิงในอนิเมะและมังงะ